Hindu näete SIIN  Hind sisaldab: - lend Tallinn -Bari - Tallinn  - majutus 7 päeva valitud hotellis    Lisatasu eest: - kindlustus  - soovijaile transfeeri võimalus    NB! Pietrasole  ja Terranobile hinnad sisaldavad transfeere, teiste hotellide puhul on transfeeri hind al 90 eur suund (2-4 in)    NB! Tegemist on individuaalreisiga ja kohapeal puudub eestikeelt kõnelev giid!    NB! Soovitame rentida auto. Hind al. 160 EUR / 1 nädal. Auto saab rentida Tallinnast või kohapeal.    Täiendava informatsiooni saamiseks ja broneerimiseks palume pöörduda GoAdventure reisikonsultantide poole.      MASSERIA PIETRASOLE 4* lux    Oliivi- ja tsitruseaedade keskel asuv luksulik väikehotell asub mitmesaja aasta vanuses Itaalia maamõisas (masseria) ning sellesse on lihtsalt võimatu mitte armuda. Võluva rustikaalse mõisakompleksi asukoht elust pulbitseva Bari linna vahetus läheduses on vaid aimatav - Pietrasole on ideaalne paik neile, kes soovivad nautida romantilist puhkust üksi, kahekesi või väikese sõpruskonnaga. Hotellis on vaid 7 erinevas stiilis  äärmiselt maitsekalt kujundatud ja luksuslikult sisustatud kaheinimese tuba. Hommikusööki saavad kõikide tubade elanikud nautida otse oma toa rõdul istudes ning ühes numbritoas (Luna) on ka privaatne katuse-spaa. Privaatsus ja rahu imekauni maaidülli keskel on vaieldamatult Pietarsole suurimad plussid. Eriliselt mõnusaks teeb Pietrasoles elamise hotelli nö aktiivsest osast elegantselt eraldatud privaatne päikese-aed koos välibasseiniga ning apelsinipuude ja lopsaka lilleaia keskele peidetud spaa-keskus, mis  mõjub eriti öösel tänu värviliste tuledega valgustatud jaccuzzi-basseinidele kui imeline võluaed.    Lisage sellele kõigele tähelepanelik ja hea teenindus, kõikjal vaikselt kõlav (ja hea maistega valitud) muusika, Itaalia sumedad ööd ja klaas head veini- siia te jääksitegi!     Plussid + suurepärane asukoht Bari ja lennujaama vahetus läheduses ja lühike transfeer  + ajalooliselt ehedas ja ehtsas Itaalia masserias keset maaidülli  + privaatset ja luksuslikku puhkust pakkuv hotell koos võluva spaa-kompleksiga  + suurepärane välibassein/päikeseterrass kõrgtasemel ruumidisain ja kujundus, kvaliteetsed sisustuseelemendid  + hea hommikusöök  + hea teenindus ja pieteeditundega valitud taustamuusika     Miinused - hotelli väiksusest tingituna ei ole võimalik kohapeal õhtustada, siin peetakse sageli erapidusid ning see võib rahu ja vaikust kohati rikkuda (kuid  külastajaid hoiatatakse sellest eelnevalt ja üldiselt pole see probleem)  - asukoht viinamarja- ja puuviljaaedade ning oliivisalude keskel paneb paratamatult unistama kohalikest ökotoodetest, mida paraku kohapealt veel osta ei saa    Naljaga pooleks võib öelda, et Masseria Pietrasole on maailma kõige omanäolisem ja eksklusiivsem Bed & Breakfast hotell